ﾠભારતમાં મહારાષ્ટ્ર રાજયના ખેડૂતોએ મહાનગર મુંબઇમાં લાલકૂચ કરીને રાજકારણીઓને નાની યાદ કરાવી દીધી છે. એક સર્વેના આંકડા પ્રમાણે આંધ્રપ્રદેશના સૌથી વધુ ૯૨.૯ ટકા ખેડૂતો દેવાદાર છે જયારે તેલંગાણાના ૮૯.૧ ટકા ખેડૂતોએ લોન લઇને દેવાં કર્યા છે. પંજાબમાં આ આંકડો ૫૩.૨ ટકા છે. સૌથી ઓછું દેવું કર્યું હોય તેવા માત્ર ૨.૪ ટકા ખેડૂતો મેઘાલયના છે. ગુજરાતના ૪૨.૬ ટકા ખેડૂતોએ બેન્‍ક લોન લઇને દેવાં કર્યા છે. ખેડૂતોને તેમની ઉપજના પોષણક્ષમ ભાવ મળતા નથી. આજે ટાંમેટાં એક રૂપિયે કિલો વેચાય છે. સ્‍વામિનાથન સમિતિની ભલામણો હોવા છતાં ખેડૂતોને સરકાર વળતર આપી શકતી નથી. દેશના અન્‍ય રાજયોમાં જોઇએ તો કેરળમાં ૭૭.૭ ટકા, કર્ણાટકમાં ૭૭.૩ ટકા, ઓડિસામાં ૫૭.૫ ટકા, રાજસ્‍થાનમાં ૬૧.૮ ટકા, ઉત્તરપ્રદેશમાં ૫૦.૮ ટકા, મધ્‍યપ્રદેશમાં ૪૩.૮ ટકા, બિહારમાં ૪૨.૫ ટકા, બંગાળમાં ૫૧.૫ ટકા, હરિયાણામાં ૪૨.૩ ટકા, છત્તીસગઢમાં ૩૭.૨ ટકા તેમજ ઝારખંડમાં ૨૮.૯ ટકા ખેડૂતો દેવાદાર છે.મણિપુર જેવા નાના રાજયમાં પણ ૨૩.૯ ટકા, ત્રિપુરામાં ૨૨.૯ ટકા, અરૂણાચલમાં ૧૯.૧ ટકા, સિક્કીમમાં ૧૪.૪ ટકા, નાગાલેન્‍ડમાં ૨.૫ ટકા અને મિઝોરમમાં ૬.૨ ટકા ખેડૂતો દેવાદાર છે.